Jæja, djassstúlkur, það er mál til komið að við hitum upp.
Áður en við byrjum langar mig að vara ykkur við því
að það gengur morðingi laus hér í bænum.
Ég er búin að vara ykkur við. Verið á varðbergi.
Er allt í lagi með þig, Twyla?
Það verður það ef mér tekst að hóa saman nokkrum vinum um helgina
til að klófesta þennan morðingja.
Þangað til þá verður þetta ráðgáta.
Ég held að ég viti hvað þú átt við með þessu.
Ég ætla að halda morðgátu– partíið mitt um næstu helgi.
Ég skil.
Ég biðst afsökunar ef ég hræddi ykkur.
Ég var bara hrædd um að þú myndir ekki halda svona partí þetta árið.
Við John fórum oft í "Eyes Wide Shut" partí á Castros.
Ég geri samt ráð fyrir
að það verði annars konar skemmtun í boði hjá þér.
Ég er ekki viss. Þetta getur orðið frekar villt.
Maður veit aldrei hvernig þessu kvöldi lýkur. –Eða hvenær.
Við John vildum gjarnan aðstoða þig við að góma þennan brjálæðing
en við verðum upptekin á laugardagskvöldið.
Partíið verður reyndar á föstudaginn.
Þetta voru helmingslíkur. –Þá getið þið komið.
Það væri mér sönn ánægja að þiggja kannski þetta boð.
Ég þarf samt að skoða betur dagskrána hjá mér.
Þetta verður svo skemmtilegt.
Klukkan eitt? Frábært.
Já, ég hlakka til. Bless.
Var einhver að bóka herbergi? –Enn betra.
Einhver ætlar kannski að bóka herbergi.
Hvernig getur það verið betra?
Ef þetta gengur í gegn gætu fjölmargir kannski bókað herbergi.
Gott og vel. Þú segir samt ennþá kannski.
Þetta var símtal frá Elm Glen golfklúbbnum.
Þeir vilja setja saman pakkatilboð með okkur.
Golfhelgi og gisting á lúxuxmóteli.
Hvaða mótel er það?
Ég ætla að láta þá um orðalagið.
Það sem er svo frábært er að af þessum 250 dollara pakka
fáum við heila 40 dollara beint í vasann.
Mér heyrist þetta tilboð vera miklu betra fyrir þá.
Þetta snýst allt um að byggja brýr, Stevie.
Jafnvel þótt það verði ekkert af þessu
fáum við að spila einn hring á vellinum. –Við?
Þetta er merkisdagur fyrir okkur, Stevie.
Ég hef ekki spilað golfhring í heil þrjú ár.
Ég er reyndar ekkert spennt fyrir því að spila golf.
Einu sinni þegar ég var í menntaskóla
var ég með nýja klippingu og þá sögðu allir
að ég liti út fyrir að spila í LPGA.
Þú hefðir örugglega gaman af því að eyða einum degi utandyra.
Líttu bara á þetta sem æfingu í hópefli.
Þá það.
Ég leyfi þér jafnvel að aka golfbílnum.
Má maður drekka undir stýri í golfbílnum? –Já.
Ég ætla að sækja skiltið sem segir að við komum eftir korter.
Þetta mun taka lengri tíma en það.
Við verðum að gefa fólki von.
Frú Rose, það er ekki ætlunin að þrýsta á þig
en ég er mjög spennt að vita...
Já, auðvitað. Klúbbsamloku án brauðs.
Ég átti reyndar við það hvort þið kæmuð í morðgátupartíið.
Þú meinar það. Já.
Ætlið þið að koma.
Nú er reyndar að koma helgi og þá er dagskráin alveg troðfull.
Ég þarf líka að hugsa um börnin. Bæði börnin. David og Alexis.
Ég veit að þú átt mjög annríkt.
Ég var bara að vona að þú kæmir kannski með eitthvað í partíið.
Kannski svolítinn frægðarljóma.
Ég var reyndar að hugsa um að þú kæmir með beyglubita.
Var ég búin að segja þér að þetta væri pálínuboð?
Nei, það gerðirðu svo sannarlega ekki.
Ég gæti auðvitað beðið einhvern annan
en vandinn er bara sá að enn sem komið er
hefur enginn ákveðið að koma.
Kemur enginn í partíið til þín?
Svo ég segi nú bara eins og er
þá eru ennþá nokkrir klukkutímar í þetta
og einhverjir sögðust ætla að koma ef ekkert annað
sem átti að gerast myndi ekki gerast.
Þá myndu þeir hugsanlega koma. Það er bara gott mál.
Það er sem sagt enginn á gestalistanum þínum.
Það var ekki rétt af mér að segja að enginn ætlaði að koma.
Mamma kemur. Hún kemur áreiðanlega með náungann
sem hún er að slá sér upp með núna.
Hann kemur líka áreiðanlega með einhvern ungan vin sinn.
Þetta er alveg óviðunandi, Twyla.
Það er til aragrúi ráða til þess að fjölga gestunum í partíinu.
Við byrjum á því að hóa í nokkra áhrifamikla gesti.
Það kæmi þér á óvart að sjá hversu margir kæmu
ef þú byðir upp á ókeypis smáhamborgara.
Ég ætlast ekki til neins slíks. Þetta er bara til gamans gert.
Þetta er verra en ég hélt. Hvað með sérstakan kokteil?
Ég hafði reyndar ekki hugsað út í það.
Finnst þér ekki að þú ættir... –Jú, auðvitað.
Við byrjum á því að kanna hverjir ætli að mæta.
Listinn þarf að vera á hreinu og svo vinnum við út frá honum.
Hæ. –Hæ.
Hvar er Stevie?
Ég veit það ekki en hún kemur samt aftur eftir korter.
Hvað ertu að gera? –Ég er að skoða póstinn.
Vissirðu að maður getur ennþá fengið sendan póst?
Já, ég vissi það.
Ég er að tala um alvörupóst.
Svona lítinn karl í einkennisbúningi
með skjóðuna sína fulla af bréfum sem ferðast hús úr húsi.
Þú ert að tala um póstburðarmann.
Hann kemur heim til manns, maður borgar honum
og svo afhendir hann manni eitthvað.
Ég held reyndar að þetta sé ókeypis heimsending, David.
Ég held ekki.
Hvað heldurðu að það sé liðið langt á þetta korter?
Ekki misskilja mig en þú hefur verið mjög iðjulaus að undanförnu.
Það er svo sem ekkert slæmt en það er heldur ekki gott.
Vandinn er bara sá að það eru ekki margir fyrrverandi kærastar
sem geta útvegað manni ritarastarf.
David, í fyrsta lagi er ég aðstoðarkona en ekki ritari.
Í öðru lagi er Ted ekki fyrrverandi kærastinn minn
heldur fyrrverandi unnusti.
Ég get bara sagt þér það að það er ekki víst
að ég verði aðstoðarkona mikið lengur.
Hvað er þetta?
Háskólinn í Elmdale.
Við Ted höfum rætt um að ég fari á bókhaldsnámskeið
eða skrifstofustjóranámskeið
en mig langar eiginlega að víkka sjóndeildarhringinn.
Þú merktir við stjörnu– og alheimsfræði.
Ó, mér sýndist standa þarna snyrtifræði.
Leyfðu mér aðeins að líta á þetta.
Hér er derið hennar Jocelyn og hanskinn líka.
Ég á nú reyndar síður von á því að spila, en takk samt.
Hafðu þetta ef ske kynni að þér snerist hugur.
Ég ætla að gefa þér nokkur heilræði.
Ég get sýnt þér þau á honum Johnny hérna.
Nei, takk.
Það sakar ekki að fá góð ráð. –Ég held að þess gerist ekki þörf.
Láttu ekki svona, Jonathan. Komdu bara.
Leyfðu mér að sjá stöðuna hjá þér.
Mig langar að sjá hvernig þú gerir þetta.
Það er mjög mikilvægt að stilla sér upp á réttan hátt, Stevie.
Maður þarf að hafa bil á milli fótanna og beygja sig í hnjánum.
Það þarf líka að passa stöðuna gagnvart kúlunni.
Ég verð nú bara að segja það, Johnny.
Staðan þín er alveg fyrirtak.
Ég hef líka spilað golf í þrjátíu ár, Roland.
Þetta líst mér vel á.
Það er samt eitt sem mér líst ekki nógu vel á.
Ég ætla að sýna þér það.
Ég held að ég hafi ekki beðið þig um það.
Ég held að það sé betra að við sýnum Stevie þetta
í stað þess að tala bara um það. Ertu ekki sammála því?
Fyrst skaltu byrja á því að færa fótleggina aðeins betur í sundur.
Sjáðu bara, Stevie.
Það þarf að vera um það bil axlarbreidd á milli.
Svo skaltu lyfta bossanum aðeins upp og slá.
Svona, já. Nú skaltu reyna að slaka svolítið á.
Það væri eiginlega nær að ég segði þér til, Roland.
Ég held að þú hafir ekki mjög mikið vit á þessu.
Nú kemur eitt mjög mikilvægt. Notarðu Vardon–gripið?
Ég nota la val dole.
Fylgistu með, Stevie? –Já.
Mér fannst frekar erfitt að skilja þetta og ákvað því að taka það upp.
Viltu gera svo vel að eyða þessu. –Má ég fá eintak?
Hæ, Moira. –Hæ.
Ég hélt kannski að Roland væri hér enn.
Nei, það virðist sem hann sé enn á sumartímanum. –ég skil.
Gaman að sjá þig svona á ferð og flugi, Jocelyn.
Ég var orðin áhyggjufull. –Af hverju?
Ég var að spjalla við hana Twylu okkar um partíið hennar í kvöld
og hún sagði mér að þú hefðir enn ekki svarað boðinu.
Ég hugsaði með mér að það væri nú ekki líkt þeirri Jocelyn
sem ég þekkti. Ætli eitthvað hafi komið fyrir?
Það er allt í lagi með mig.
Málið er bara að þessi partí eru ekki mjög skemmtileg.
Í fyrra stóð það til klukkan þrjú um nóttina.
Twyla ráfaði um allt og blikkaði fólk
þangað til hún áttaði sig á því
að hún hefði gleymt að velja morðingja.
Í hitteðfyrra voru morðingjarnir þrír.
Einn þeirra rændi meira að segja kaffihúsið.
Ég frétti að þetta yrði allt öðruvísi í ár.
Twyla leitaði sér nefnilega ráðgjafar.
Þú mátt því búast við partískreytingum,
kokteilum og fyrsta flokks mat.
Ég hélt að þetta ætti að vera pálínuboð.
Þú ert bæjarstjórafrúin, Jocelyn.
Þú ert sjálfskipaður leiðtogi djassstúlknanna
og það sem mestu máli skiptir: Twyla dýrkar þig og dáir.
Er það? –Já.
Það er allt komið á fullt skrið fyrir partíið.
Ef þú mætir verður það eins og snjóbolti sem vindur upp á sig
og tekur með sér fólk á meðan hann veltur niður hlíðina.
Er það gott mál? –Mjög gott.
Ég gæti líklega talaði við hinar djassstúlkurnar.
Ég vildi samt óska að ég hefði ekki
fleygt kjólnum síðan á síðustu hrekkjavöku.
Láttu orðið berast. Vertu snjóboltinn.
Ég týndi bara útskriftar– skírteininu mínu
þegar við misstum heimilið okkar.
Nei, ég vildi óska að það hefði verið vegna flóða.
Það virðist vera mikil vinna að eltast við svona pappíra.
Ég veit það.
Ég veit alveg að þessi námskeið útheimta mjög mikla vinnu.
Hvað ef það hefði verið vegna flóða?
Segjum það þá. Ég hringi aftur þegar ég hef fundið pappírana.
Hvað er um að vera?
Ertu að velta fyrir þér að fara á námskeið?
Ég er bara að hugsa málið.
Það hafa margir hvatt mig til að byggja ofan á þjálfunina
sem ég hlaut þegar ég var sölustjóri í Blússuhlöðunni.
Eins og hverjir?
Ég hélt bara að ég hefði gott af því.
Þetta er samt eitthvað sem ég ætlaði að gera, David.
Ég held að þú getir ekki ætlast til
að þú eigir ein rétt á því að mennta þig.
Ég held samt að ég geti ekki farið á nein námskeið
vegna þess að vitleysingarnir í skólanum neituðu að trúa mér
þegar ég sagði þeim að ég væri með stúdentspróf.
Til hvers þarftu það?
Til að sanna að ég hafi útskrifast úr menntaskóla.
Það er samt ekki eins og þau muni segja þér
að þú megir ekki koma í skólann
vegna þess að þú sért ekki með stúdentspróf.
Þetta er næstum því alveg orðrétt það sem þau sögðu mér.
Ég held bara að ég hafi ekki svo mikinn tíma.
Hvað ertu að gera? –Raða peysunum mínum.
Hr. Rose og frk. Budd. –Já.
Kallaðu mig endilega Johnny. –Stevie.
Það er alltaf ánægjulegt að sjá fólk í eigin persónu.
Ég sé að þið hafið klætt ykkur upp fyrir tilefnið.
Alltaf í viðbragðsstöðu.
Derið þitt er flott. –Takk, það er alveg nýtt.
Ég frétti að það væru breytingar í farvatninu á mótelinu ykkar.
Við vildum gjarnan heyra meira um þær.
Fáið ykkur endilega sæti.
Viljið þið sem sagt halda fundinn innandyra? Á svona degi?
Fyrirgefðu, hélstu að við ætluðum að fara hring á vellinum?
Nei, nei, nei, nei. Nei, alls ekki.
Við vorum bara á fundi áðan í öðrum golfklúbbi
og þá vorum við beðin um að prufukeyra völlinn.
Það er þess vegna sem við erum í þessari múnderingu.
Hvar spiluðuð þið? –Við spiluðum á...
Hvað hét völlurinn aftur, Stevie. Hann var hérna neðar í götunni.
Maple eitthvað... –Maple Grove.
Maple Grove? Ég kannast ekki við þann völl.
Í alvöru? Þetta er mjög fallegur völlur.
Hann er reyndar fjarri alfaraleið.
Hann er þarna lengst niður frá.
Kannski er það þess vegna sem þið hafið ekki heyrt hans getið.
Það verður wifi í öllum herbergjum,
almennileg rúm og klósett sem virka.
Líklega ætti að vera óþarfi að taka það fram
en ég vildi bara telja upp það helsta.
Það hljómar mjög vel.
Málið er samt að við eigum líka í viðræðum við Elmington mótelið
og þar er bæði þvottavél og nuddpottur.
Við getum alveg komið okkur upp nuddpotti.
Nuddpottar eru mjög vinsælir hjá kylfingunum okkar.
Þar sem ég er sjálfur mikill golfáhugamaður
get ég sagt ykkur það að þegar maður kaupir sér svona tilboðspakka
vill maður ekki endilega hanga inni á herberginu alla helgina.
Takk fyrir komuna.
Látið okkur endilega vita þegar þið hafið fengið nuddpottinn.
Já, við munum gera það.
Þá er þetta líklega komið hjá okkur í bili.
Það er ennþá árla dags...
Ætlið þið að gera eitthvað sérstakt eftir hádegi?
Við erum að fara á annan fund.
Þið vitið hvað sagt er um of mikla vinnu...
Takk fyrir komuna.
Farið þið bara á undan. Ég þarf að skreppa á salernið.
Já, auðvitað. Það er um að gera að nota eitthvað af aðstöðunni hér.
Manstu eftir námskeiðunum sem við töluðum um?
Já, einmitt.
Ég held að upplýsingastjórnun myndi henta þér vel.
Ég hugsaði það líka en þegar ég skoðaði það betur
sá ég að það var fullt á námskeiðið.
Námskeiðin sem voru enn með laus pláss stönguðust á
og þá eiginlega féll þetta um sjálft sig.
Alexis, ef þú vilt ekki fara á námskeiðið
þá þarftu ekki að fara á námskeiðið.
Það voru reyndar námskeið þarna sem virtust vera mjög spennandi
en þetta er samt svolítið flókið mál.
Það er samt algjörlega þess virði.
Stundum vildi ég óska að ég gæti farið aftur í háskólann.
Pöbbakvöld. Frisbee á lóðinni.
Grjónapungakast seint á kvöldin.
Við vorum rosa góðir í grjónapungakasti.
Svo mikið pungakast. –Grjónapungakast.
Við vonuðum alltaf að þetta myndi leiða til kynlífs en...
Háskólinn. Hann var rosalegur.
Alveg rosalegur.
Málið er sko að ég get ekki farið í háskóla.
Ekki strax.
Ég kláraði nefnilega ekki menntaskólann.
Ég veit. Ég skammast mín svo mikið.
Ég hefði aldrei átt að taka mér frí þessa önn.
Ég hitti samt Beyoncé í Mykonos
og þess vegna var það næstum því þess virði.
Stóð ekki í starfs– ferilskránni þinni
að þú hefðir verið fjögur ár í UCLA? –Jú, tæknilega.
Ef þú lítur á Bel Air sem framlengingu á háskólasvæðinu.
Það gera það allir. Þetta kann að hljóma fáránlega
en mér finnst eiginlega að ég ætti að ljúka menntaskólanum.
Það hljómar alls ekki fáránlega.
Ef ég á að vera alveg hreinskilinn
þá tók ég mér líka tíma í að klára menntaskólann.
Þú segir þetta bara til að mér líði betur.
Nei, alls ekki.
Við félagarnir hoppuðum einu sinni upp í bíl og stungum af.
Í alvöru? –Já.
Við eltum sjónvarpsþáttinn American Idol.
Við misstum reyndar af nokkrum sýningum
en settið var alltaf eins og þess vegna skipti það engu.
Ég vildi óska að þú hefðir ekki sagt mér þetta síðasta. Takk.
Ég er sammála því.
Góður hringur? –Alveg ágætur.
Brautirnar eru frekar hraðar. Mér finnst það samt fínt.
Mér líka.
Ég lét vörðinn vita. Startholan bíður. Skemmtið ykkur sem best.
Bestu þakkir.
Hvernig fórstu að þessu? –Ég spurði.
Það var fallega gert af þér, Stevie.
Við skulum sækja golfkylfurnar.
Af hverju er ég ekki hissa á því að hitta þig hérna, David?
Þetta er herbergið mitt.
Það nístir mig í hjartað að sjá þig svona.
Vissirðu að samkvæmt IMDb lék Rosa Parks
í einum þætti af Touched By an Angel?
Einmitt, David. Þér leiðist.
Þú ert daufur í dálkinn og það lekur af þér lífsleiðinn.
Þetta er nú einum of. –Ég kenni sjálfri mér um.
Ég gerði svo miklar væntingar til þín að þú reynir ekki einu sinni.
Ég er bara að hvíla mig aðeins á milli þess sem ég leita að vinnu.
Þetta heftir þig félagslega.
Maður eins og þú ætti að vera úti um allt og prófa hitt og þetta.
Ég er hér við hlaðborðið og það er ekkert í boði.
Það verður reyndar partí í kvöld.
Morðgátupartíið?
Af hverju ekki?
Verðskuldar þessi bær ekki að markgreifi eins og þú
heiðri hann með nærveru sinni?
Talandi um gesti... Ég er hissa á að þú ætlir að fara.
Ég get svo sem skilið af hverju þú segir það
en Twyla yrði hoppandi kát ef við Rose–fólk
myndum mæta sem flest til hennar í kvöld.
Jæja þá. Þá kem ég bara alveg óvænt þangað. –Gott.
Ég ætla bara að labba tvo hringi um herbergið og svo fer ég.
Er hægt að gera þetta á annan hátt? Þemað er þriðji áratugurinn
og ég veit að þú ert alltaf hrifinn af kipruðu efni.
Ég ætla ekki að klæða mig upp.
Ekki vera letihaugur.
Skelltu smá gliti undir augun, og farðu svo og dansaðu.
Þetta var flott golfskot. –Takk, Stevie.
Verðurðu bráðum búinn, John?
Ég þarf bara að æfa stutta spilið, Moira.
Við Stevie ætlum að fara til Oak Valley í næstu viku
og ég vil bara vera tilbúinn.
Þessir endalausu kúlnasmellir segja mér að þú verðir það.
Þetta er fyrir mótelið.
Það er ekki eins og ég hafi gaman af þessu.
Glæsilegt. Sástu þetta?
Rose–heimilið.
Hvar ertu?
Hver spyr, með leyfi?
Þú veist hver þetta er og þú veist hvar ég er.
Mættu allir? –Já, það mættu allir.
Gott. Þá er verki mínu lokið.
Nei, verki þínu er ekki lokið.
Þú fékkst mig til að fara hingað með klækjabrögðum.
Þú hefur líka mjög gaman af því. Þú ættir að þakka mér fyrir.
Það stefndi í algjört klúður hjá Twylu
þangað til ég beitti áhrifum mínum.
Miðað við hvað Twyla hefur oft spurt mig hvar þú sért
er ég næstum alveg viss um að þú ert morðinginn.
Þá ná þau mér aldrei.
Hver var þetta? –Ég veit það ekki.
Alexis, við sendum þig í menntaskóla í Sviss
af því við treystum þér.
Námið kostaði 250 þúsund dollara.
Ég veit það og ég skammaðist mín svo mikið fyrir þetta.
Það er þess vegna sem ég missti af síðustu önninni.
En við mættum til að vera viðstödd útskriftina. –Já.
Ég veit það en ég var ekki þar. –Við sáum þig.
Ertu viss um það?
Við vorum þarna en kannski biðum við ekki eftir að heyra nöfnin
sem byrjuðu á R. Við fórum þegar þau lásu upp L–in.
Þetta var rosalega langdregið.
Ég man alveg eftir því að við borðuðum saman málsverð
á Hotel de Ville í Crissier.
Þú hafðir borið á þig alltof mikið brúnkukrem.
Nei, það var ég.
Hvernig útskýrirðu þá þessa útskriftarmynd?
Þetta er Jess Chang. –Ha? Jess Chang?
Oj.
Hvernig á maður að geta séð það
þegar hárið á þér er alveg fyrir andlitinu.
Þetta er ekki andlitið á mér.
Af hverju kom enginn þegar ég útskrifaðist?
Þú útskrifaðist ekki í Sviss. –Hverjum er það að kenna?
Hvað hefurðu gengið lengi um með þessa mynd í veskinu þínu?
Íslenskur texti: Berglind Anna Sigurðardóttir